Reformed Witness Hour Message of the Protestant Reformed Churches in America translated by Pastor John Flores Isaias 53:7-9 "Ang Kanyang Pananahimik sa Pagdurusa" ni Rev. Rodney Kleyn Ating buksan muli ang ating Biblia sa aklat ng Isaias at ng magandang hula ng pagdurusa ng nagdurusang alipin, na nakatala sa Isaias 52:13 patuloy hanggang sa kabanatang 53. Ito ay hula kay Cristo sa Kanyang pagdurusa, napakahirap na maunawaan kung bakit si Jesus dumating at kung ano ang ipinagdusa ni Jesus. Alam natin na ang talatang ito ay tungkol kay Jesus sapagkat sa aklat ng Mga Gawa 8, may kuwento tayo ng isang Eunuko na taga Etiopia na nagmamahal sa Dios at naniniwala sa Kasulatan ng Lumang Tipan. Ang lalaking ito na patungo sa Jerusalem upang sumamba sa Dios, ay naglakbay sa kanyang karwahe pabalik ng Africa. At, habang siya ay pabalik sa daan, siya ay nagbabasa ng isang bahagi ng Salita ng Dios na kanyang pag-aari. Ang sipi na ating babasahin ay mula sa Isaias 53. Ating nabasa ang tungkol sa Mga Gawa 8:26 at patuloy. Sa talatang 32, "Ang dako nga ng kasulatan na binabasa niya ay ito, Siya'y gaya ng tupa na dinala sa patayan; At kung paanong hindi umimik ang kordero sa harap ng manggugupit sa kaniya, Gayon din hindi niya binubuka ang kaniyang bibig." Ang tinanong ni Felipe ang eunuko, "Ipinamamanhik ko sa iyo, kanino sinasabi ng propeta ito? sa kaniya bagang sarili, o sa alin mang iba?" At sa pagtugon, "binuka ni Felipe ang kaniyang bibig, at pagpapasimula sa kasulatang ito, ay ipinangaral sa kaniya si Jesus." Ang paksang ito ay tungkol kay Jesus. At ngayon, nais ko na ipangaral si Jesus sa iyo, pasisimulan ito sa lugar na katulad ng kay Felipe. Tayo ngayon ay dadako sa ika-apat na bahaging saknong sa paawit na hulang ito: Isaias 53:7-9. Pakibasa ang mga talatang yaon, at habang ginagawa mo ito, pansinin mo lalo na ang unang talata (7). Ito ang susing talata sa bahaging ito. Ang unang bagay na makikita mo ngayon dito sa mga talatang ito ay ang kamangha-manghang katahimikan ni Jesus sa Kanyang pagdurusa. Simula sa talatang 7: "Siya'y napighati, gayon man nang siya'y dinalamhati ay hindi nagbuka ng kaniyang bibig." Sa orihinal na salin sa Hebreo, ang salitang "pighati" ay may kaisipang siya ay pinaghahanap - tulad ng mailap na usa o ibang hayop na hinahagilap at pinaghahanap ng mga asong gubat o ng isang grupo ng mga hunter dala ang kanilang mga sandata. Sa madali't salita, ang "nagdalamhati," ay may kaisipang ito ay tinutugis. Ito ay ginamit sa Biblia kaugnay ng pigaan ng ubas. Matapos ang mga ubas ay binunot, ang mga ito ay ilalagay sa isang matigas na kahon na may mga butas sa ilalim. Ang iba ay tatalunan ito at lulundagan, upang mapiga ang lahat ng katas mula dito. Ganito kung paano inilarawan ang pagdurusa ni Jesus. Siya ay tinugis. Siya ay pinaghahanap. At Siya ay diniinan, o piniga. Mahalaga ito sa atin na alalalahin na gayon ang nangyari kay Jesus sa buo Niyang buhay. Sa talatang 3 Siya ay tinawag na: Ang taong may kapanglawan. Mula ng Siya ay ipanganak, ay mayroong pagtutugis para sa Kanya. Nang si Jesus ay bata pa, sinubukan Siyang patayin ni Herodes. Mula nang buksan Niya ang kanyang bibig upang magturo, nagnais ang mga Judyo na patayin Siya. Page 1 of 6
Matapos ang Kanyang unang sermon sa Nazareth, sinubukan nilang itulak Siya mula sa bangin hanggang sa Siya ay mamatay. Makailang ulit silang dumampot ng bato upang patayin Siya? Sa buong buhay Niya, ang mga eskriba at pariseo ay nagplano na dayain Siya sa Kanyang pananalita upang madala nila Siya sa akusasyon laban sa Kanya upang Siya ay maparusahan. Siya ay tuloy-tuloy na iniipit. Sa bawat direksyonna Kanyang pupuntahan, naroon ang Kanyang mga kaaway. Lahat ng ito ay patungo sa katapusan ng Kanyang buhay. Kapag iyong binasa ang mga pangyayari sa Evangelio sa huling linggo ng buhay ni Jesus, makikita mo ito. Sa Lucas 20:20, "Siya'y inaabangan nila, at sila'y nangagsugo ng mga tiktik, na nangagpakunwaring mga matuwid, upang siya'y mahuli sa kaniyang salita, na siya'y maibigay sa pamiminuno at sa kapamahalaan ng gobernador." Dumating sila na may matigas na katanungan upang dayain Siya, upang subukang makuha Siya laban sa pamahalaan ng Romano, upang ibuyo Siya na magsalita laban sa kanilang mga Judyong kautusan. Tinanong nila Siya tungkol kay Cesar, tungkol sa pag-aasawa, tungkol sa dakilang kautusan sa batas, tungkol sa muling pagkabuhay. At kapag walang nangyari sa kanilang mga ginagawa, inaayos nila na magkaroon ng inside job. Nakikipag-sabwatan sila sa isa sa mga alagad Niya upang pagtaksilan Siya. Dumarating sila sa kadiliman ng gabi kasama ang mga kawal at natagpuan nila Siya sa Hardin ng Getsemani, kung saan Siya ay tahimik na nananalangin kasama ang Kanyang mga alagad. Iniligay Siya sa paglilitis ng gabing iyon. Mayroong anim na paglilitis sa kabuuan. Kinaladkad Siya mula sa bahay ng isang mataas na pari tungo sa iba, at isang gobernador tungo sa isa, at babalik uli. Ginugol nila ang gabi upang subuking isakdal Siya. Kinaumagahan hinatulan nila Siya. Hinagupit Siya. Tinuya nila Siya. Pinahina nila Siya hanggang sa sukdulang mawalan Siya ng lakas upang pasanin ang Kanyang krus. Siya ay napighati at pinahirapan. Siya ay dinala na tulad sa isang kordero patungo sa katayan, at tulad sa isang tupa na nasa harapan ng tagapag-ahit, kaya hindi Niya ibinuka man lang ang Kanyang bibig. Ito ay nakakamangha. Isipin mo na lamang ang pwedeng nagawa ni Jesus, kung ano ang pwede Niyang masabi. Isipin mo ang kapangyarihan ng Kanyang boses. Ang Kanyang boses at boses na tumawag sa lahat ng mga bagay mula sa pasimula. Ang Kanyang boses ay nakapagpapadala ng bagyo at nakakapagpa- kalma ng karagatan. Ngayon ang Kanyang boses ay tinig na tumatawag ng epektibo sa mga makasalanan mula sa kanilang kawalang malay at mula sa kadiliman tungo sa buhay at kaalaman. Nang si Pedro, sa Getsemani, ay ipinagtatanggol si Jesus, ay binunot ang kanyang tabak upang lumaban, sinabi ni Jesus, "Isauli mo ang iyong tabak sa kaniyang lalagyan: sapagka't ang lahat ng nangagtatangan ng tabak ay sa tabak mangamamatay. O inaakala mo baga na hindi ako makapamamanhik sa aking Ama, at padadalhan niya ako ngayon din ng mahigit sa labingdalawang pulutong na mga anghel?" Isipin mo na lang ang maaaring magawa ni Jesus! At tiyak, Siya ay walang kasalanan. Magagawa Niyang magsalita upang ibigay ang Kanyang depensa sa harapan ng mataas na pari at ng Senadrin, sa harapan ni Herodes, at sa harapan ni Pilato. Ang mga gayon ay magandang pagkakataon upang patunayan ang Kanyang kawalang-malay at kawalang- kasalanan at upang ipaliwanag kung bakit Siya dumating at kung bakit Siya nagdurusa. Subalit hindi Niya ginawa ang mga bagay na gayon. Sa halip, Siya ay nanahimik. Sa Mateo 26:62 at 63, "At nagtindig ang dakilang saserdote, at sinabi sa kaniya, Wala kang isinasagot na anoman? Ano itong sinasaksihan ng mga ito laban sa iyo? Datapuwa't hindi umimik si Jesus." Nang tuyain nila Siya at piniringan Siya at dinuruan Siya at sinasabi, "Hulaan mo sa amin, sino ang sa iyo'y bumubugbog," wala Siyang sinagot. Nang Siya ay nasa harapan ni Pilato, ating mababasa sa Mateo 27:14, "At hindi siya sinagot niya, ng kahit isang salita man lamang: ano pa't nanggilalas na mainam ang gobernador." Page 2 of 6
Ano ang kahulugan nito na si Jesus ay nanahimik, na tulad sa isang kordero. Hindi ibig sabihin nito na Siya ay nagpagulong-gulong lang at nagkunwaring patay, na wala man lang Siyang sinabing anuman. Hindi. May mga panahon sa pamamagitan ng lahat ng Kanyang pagdurusa nang si Jesus ay nagsalita. Ang isa: ang lahat sa pamamagitan ng Kanyang buhay hinamon Niya ang pagmamatuwid sa sarili ng mga Pariseo at ng hungkag na relihiyon sa Kanyang panahon. Kanya rin maliwanag na itinuro na Siya ang Cristo, ang Anak ng Dios. At Kanya rin hinamon ang sa Kanya ay umaaresto at umaakusa sa huli ng Kanyang buhay. Kapag nais nilang bitagin Siya sa Kanyang pananalita, palagi Niya silang sinasagot. Nang dumating sila upang hulihin Siya sa Hardin, sinabi Niya, "Kayo baga'y nangagsilabas na waring laban sa isang tulisan, na may mga tabak at mga panghampas upang dakpin ako? Araw-araw ay nauupo ako sa templo na nagtuturo, at hindi ninyo ako dinakip." Nang tanungin Siya ng mataas na pari: "Ikaw ba ang Cristo?" sumagot si Jesus, "Ako nga, ngayon ay inyong makikita ang Anak ng tao na nakaupo sa kanan ng Kapangyarihan, at pumaparitong nasa mga alapaap ng langit." Nang sinabi ni Pilato, "Sagutin mo ako. Hindi mo baga nalalaman na ako'y may kapangyarihang sa iyo'y magpawala, at may kapangyarihang sa iyo'y magpako sa krus?" Sinabi ni Jesus, "Anomang kapangyarihan ay hindi ka magkakaroon laban sa akin malibang ito'y ibinigay sa iyo mula sa itaas." At sinabi Niya kay Pilato, "Ang kaharian ko ay hindi sa sanglibutang ito: kung ang kaharian ko ay sa sanglibutang ito, ang aking mga alipin nga ay makikipagbaka." Kahit sa harap ng Kanyang pagdurusa, nagsalita Siya. Sa Hardin ng Getsemani, sumigaw Siya sa matinding pagtitiis, "Ama ko, kung baga maaari, ay lumampas sa akin ang sarong ito: gayon ma'y huwag ang ayon sa ibig ko, kundi ang ayon sa ibig mo." Mula sa krus, hanggang sa Kanyang pagdurusa, nagsalita Siya ng pitong ulit, ipinahahayag kahit mula sa kadiliman ng matinding pagtitiis at ng malalim na Kanyang pagdurusa. Kaya, hindi dahil sa Siya ay hindi nagsalita. Ano ang ibig sabihin na siya ay nanahimik? Ang sagot ay dahil si Jesus ay nagsalita lamang kapag ang kaluwalhatian ng Dios ang nakasalalay o kapag ang kaligtasan ng Kanyang mga pinili ang ipinagtatanggol sa Kanyang pananalita. Hindi Siya nagsalita para sa pagtatanggol sa Kanyang sarili. Wala Siyang sinabing salita upang linisin ang Kanyang sariling pangalan. Hindi Siya nagsalita upang pagaanin ang bigat ng Kanyang pagdurusa. Hindi Siya nagsalita upang maiwasan ang krus. Hindi Siya umusal ng pagtutol. Nagdusa Siya ng kawalang-katarungan na nananahimik. Sinasabi ng 1 Pedro 2:23, "Nang siya ay alipustahin, hindi siya gumanti; nang siya'y magdusa, hindi siya nagbanta." Nang Siya ay bugahan dala ng pagkayamot laban sa Kanya, hindi Niya sila pinagbantaan. Wala Siyang sinabing anuman tungkol sa kanilang kaasalan pabalik sa kanila. Hindi Siya tumugon ng katulad na kaasalan sa mga nag-uudyok sa Kanya at bumatikos sa Kanya. Bakit hindi? Bakit hindi Siya nagsalita ng anumang bagay? Ganito ang katanungan na itinanong dito sa talatang 8 nang sinasabi, "Sa pamamagitan ng kapighatian at kahatulan ay dinala siya: at tungkol sa kaniyang lahi, sino sa kanila ang gumunita na siya'y nahiwalay sa lupain ng buhay?" Ang sinasabi ng propeta na nang si Jesus ay dalhin mula sa kulungan at mula sa paglilitis hanggang sa Kalbaryo upang ipako, sino sa kanyang panahon ang makakaunawa at makakapagpaliwanag nito? Sino kaya, ang nakakaalam kung bakit si Jesus ay nagdurusa? Ang Kanyang pananahimik ay nakapagpalito sa Kanyang mga alagad. Nang Siya ay ihiwalay sa piling ng mga buhay, sino ang sumaalang-alang at nakaunawa nito? Ano ang dahilan nito? Bakit Siya tahimik? Ang unang dahilan ay ito. Kanyang napagtanto na Siya ang Cordero ng Dios, ang cordero na lumalarawan sa sakripisyo ni Abel, sa Paskua ng Ehipto, sa sakripisyo ng kautusan ng Levita, sa tekstong ito, at sa pananalita ni Juan Bautista: "Narito, ang Cordero ng Dios, na nag-aalis ng kasalanan ng sanglibutan!" Page 3 of 6
Nalalaman Niya na Siya ay itinakda ng Dios na maging codero, gayon ang sakripisyong humahalili para sa mga makasalanan. Iyan ang unang dahilan. Alam Niya na Siya ang Cordero ng Dios na dapat ay patayin. Ang pangalawang dahilan ng Kanyang pananahimik ay upang ipakita ang Kanyang pagsunod sa Dios at ng Kanyang pagnanais na magdusa. Dumating Siya na isang cordero sa katayan at bilang isang tupa sa harapan ng kanyang tagapag-ahit. Ang paglalarawan ay mahalaga. Kung susunggaban mo ang baboy sa likurang paanan, ito ay pipisig at maninipa. Kung susubukan mong pigilan ang baka o isang kabayo, ito ay lalaban. Subalit kung iyong susunggaban ang isang tupa sa balahibo, ito ay titigil, ito ay susuko. At, pansinin mo dito, ito ay isang babaing tupa at hindi lalaki, "gaya ng tupang (babae) nasa harap ng mga manggugupit sa kaniya ay pipi." Ang babaing tupa ay mas lalong maamo at masunurin sa pagkakabilanggo. Ang pananahimik ni Cristo ay patunay ng Kanyang pagsunod sa Dios. Nauunawaan Niya kapag Siya ay nasasakdal sa harapan ng mga tao na ito ay ayon lahat sa kalooban ng Dios. Sinasabi Niya, "Naparito ako upang gawin ang kalooban niya na nagsugo sa akin." Siya ay kusang-loob na nanahimik. Kanyang piniling manahimik. Hindi Siya tahimik dahil hindi Niya alam ang sasabihin o dahil wala Siyang maisasagot o dahil Siya ay walang lakas. Kundi ang pananahimik mismo ay ang kapahayagan ng Kanyang kapangyarihan. Sa pamamagitan ng Kanyang pagka-Dios, pinili Niya na manahimik upang Siya ay magdusa at mamatay. Sinabi Niya sa mga Judyo, "May kapangyarihan akong magbigay nito, at may kapangyarihan akong kumuhang muli." Sa Kanyang pananahimik, Kanyang ginagawa ang isang dakilang kapangyarihan na hindi mo mahahanap sa kaninumang tao. Sino ang manahimik tulad nito kapag ang Kanyang pangalan ay tinutuya at nilalapastangan, at kapag Siya ay walang kasalanan? Nang hinugot ni Pedro ang kanyang tabak sa Hardin at sinabi ni Jesus sa kanya na ibalik sa lalagyan ito, nagbigay Siya ng dahilan: "Kung gayo'y paano bagang mangatutupad ang mga kasulatan, na ganyan ang nauukol na mangyari." Nakita mo, nalalaman Niya ang kalooban ng Dios. At Siya ay nagpapasakop sa Kanyang pananahimik. Pangatlo, siya ay tahimik dahil dinadala Niya ang ating mga kasalanan. At sa Kanyang pananahimik Kanyang ipinapakita ang Kanyang pagmamahal. Hindi Niya dinala ang mga kasalanan ng lahat ng tao kundi, sa talatang 8, "Dahil sa pagsalangsang ng aking bayan ay nasaktan siya." Kanyang dinala ang mga kasalanan ng Kanyang minamahal at ng Ama mula sa pangwalang hanggan. Siya ay nanahimik para sa kanila. Ang Kanyang pagmamahal sa kanila ang nagpapilit sa Kanya upang tumungo sa krus. Hindi ba't napakaganda ng Kanyang pananahimik? Para sa atin na mga makasalanan, hindi Siya nagsalita. Pwede Siyang kumibo. Siya ay walang kasalanan. Kahit ang Kanyang pananahimik ay patunay na Siya ay walang kasalanan. Subalit Siya ay kusang-loob na dinala ang paninising ito... para sa atin. Ang ikaapat na dahilan ng Kanyang pananahimik. Siya ay tahimik sapagkat Siya ay nakatindig sa harapan ng Dios na Hukom ng ating mga kasalanan. Minamahal, kapag tumayo ka bilang isang makasalanan sa harapan ng Dios, ikaw ay matatahimik. Ang dahilan ng Kanyang pananahimik ay sa dahilang Siya ay pumasok sa kahatulan para sa mga makasalanan. Ang Kanyang pananahimik ay hindi lamang parang tulad sa panlupang mga hukom at umaakusa. Hindi. Nang Siya ay magtungo sa krus kasama ang ating mga kasalanan na nakapatong sa Kanya, Siya ay nagtaglay ng kasalanan sa harapan ng Dios. At ating mababasa sa Mga Roma 3:19 na sa huling araw, sa harapan ng Dios na hukom, ang bawat bibig ay titigil at ang lahat sa sanlibutan ay matatahimik sa harapan ng Dios dahil sa kanilang kasalanan. Kapag ikaw ay tumindig sa harapan ng Dios bilang isang makasalanan, hindi ka dapat magsalita; hindi ka dapat mangangatwiran para sa iyong sarili; hindi mo dapat isuko ang iyong sariling katuwiran, ang iyong mabubuting mga gawa, para makita ng Dios. Hindi, ikaw ay dapat manahimik. Sa Mateo 22 ating Page 4 of 6
mababasa ang tungkol sa isang hapunan sa kasalan. Ang bawat isa na dumating ay dapat nakaputing pang-kasal na sumisimbulo ng pagkamatuwid ni Cristo. Subalit mayroon isa doon na nagsabi, "Hindi ko kailangan ng damit. Hindi ko kailangan ang pagkamatuwid ni Cristo. Sapat na, ang damit ko, ang aking mabubuting mga gawa." Siya ay hindi nabagay sa lugar na siya ay ipinatapon sa lugar na mayroong pagngangalit ng mga ngipin. Hindi natin dapat dalhin ang ating sariling pagkamatuwid sa harapan ng Dios. Hindi, dapat tayong manahimik. Dapat nating ipahayag ang ating kakulangan at di-nararapat. Tanging kay Cristo lamang tayo makakatayo sa harapan ng Dios. Si Cristo ay nanahimik dahil Siya ay nakatindig sa harapan ng Dios para sa ating mga kasalanan. Kanyang napagtanto, bilang ating tagapagdala ng ating kasalanan, na nababagay sa Kanya ang galit at ang kahatulan ng Dios, na nababagay sa Kanya ang impierno para sa ating mga kasalanan. Kaya Siya nanahimik. Hindi ba't ang pananahimik ni Cristo ay maganda? Hindi ba't ito ay kahanga-hanga? Ito ay sinasabi sa atin ng talatang 9. Sa iba ang kanilang tingin sa pananahimik ay pagkatalo. Subalit hindi siya ang biktima dito ng araw na iyon. Hindi, Siya ang mananagumpay. Ang mga walang-Dios ay naghanda para sa Kanya ng isang libingan kasama ang masasama. Pinapili sa pagitan Niya at ng kriminal na si Barnabas, sabi nila, "Ipako Siya, Ipako Siya." Kanilang inakusahan Siya na isang anarchirst, isang tao na may kasalanan ng pag-aalsa, isang rebeldeng pulitiko laban sa Israel at sa Roma. Ipinako Siya sa pagitan ng dalawang magnanakaw. Subalit Siya ang mananagumpay. Tingnan mo, sa talatang 9, ang ginawa ng Dios: Ginawa Niya Siya ng libingan "kasama ng isang lalaking mayaman sa kaniyang kamatayan; bagaman hindi siya gumawa ng pangdadahas, o wala mang anomang karayaan sa kaniyang bibig." Sa puntong ito nagbago ang kuwento. Bawat hakbang sa kuwento hanggang sa puntong ito ay pababa ng pababa ng pababa. Subalit ngayon binayaran Niya ang halaga para sa kasalanan. Kanyang ipinahayag, "Naganap na." Ang Kanyang kaluluwa ay tumaas patungo sa Dios sa kalangitan. At ngayon, habang ibinababa Siya mula sa krus, upang Siya ay ilibing kasama ng masasama - isang walang dangal na paglilibing - ang Dios ngayon ay bumaba at Siya ay nailibing kasama ang mayaman. Hindi na Siya nakakahiyang alipin, kundi ating Tagapagligtas. Hindi ba't ito ay napakaganda? Sandali lamang at Siya ay babangon. Subalit sa Kanyang libing, binigyan na Siya ng Dios ng isang lugar ng kaluwalhatian. At kaya nga, ito ang ikaapat na bahagi: Ang Kanyang tahimik na pagsunod. Sa ating pagtatapos, ating igalaw ang ating mga mata mula kay Cristo, tungo sa Kanyang mga alagad, hanggang sa atin. Dito, kay Cristo, ikaw ay may huwaran, para sa lahat ng mga mananampalataya, ng tunay na pagsunod sa Dios, ng pagdurusa ng kawalang-katarungan sa paraan na marangal sa Dios, isang halimbawa ng isang may kusang-loob na maging mali para sa kaluwalhatian ng Dios at sa kabutihan ng iba. Alam mo, may ilang mga tao na nabubuhay na iniisip na kailangan nilang ituwid ang lahat ng mga kamalian kaysa sa mga nagagawang laban sa kanila. Sa bawat oras na kanilang nararamdaman na sila ay nasaktan o nagkamali, sila ay agad sa iba bumabaling ng paninisi. Kanilang sasabihin, "Siya ay nagkasala, kaya ginagawa ko ito alang-alang sa kanyang kaluluwa." At ang katotohanan sila ay may maliit na pagmamahal upang pasanin ang lahat ng mga bagay at tumatakip ng karamihan ng mga kasalanan ng iba. Mayroong pagsusuri sa sarili at pansariling pagsisisi. Ano ang ginawa ni Jesus nang Siya ay nagkamali? Ano ang Kanyang ipinagmamalasakit? Sa pagdurusa ni Jesus, ay mayroon Siyang karapatan upang ipagtanggol ang Kanyang sarili, upang tumindig para sa Kanyang kawalang-kasalanan laban sa kawalang-katarungan ng iba. Subalit hindi ito ang Kanyang ginawa. Ang Kanyang malasakit ay hindi ang linisin ang Kanyang sariling pangalan. Siya ay kusang-loob na namatay sa Kanyang sarili, basta maparangalan lamang ang Dios. Bilang mga Cristiano, dapat nating sundin Siya ng ganito. Ipinaliwanag ng maayos ni Pedro ito ang patungkol sa kaasalan ng isang Cristiano sa 1 Pedro 2:21, kung saan sinabi niya na si Cristo ay nag-iwan Page 5 of 6
sa atin, "Kayo'y iniwanan ng halimbawa, upang kayo'y mangagsisunod sa mga hakbang niya." Ano ang halimbawa? Sa naunang mga talata, "Sapagka't ito'y kalugodlugod, kung dahil sa budhing ukol sa Dios ay magtiis ang sinoman ng mga kalumbayan, na magbata ng di matuwid. Sapagka't anong kapurihan nga, kung kayo'y nangagkakasala, at kayo'y tinatampal ay inyong tanggapin na may pagtitiis? nguni't kung kayo'y gumagawa ng mabuti, at kayo'y nagbabata, ay inyong tanggapin na may pagtitiis, ito'y kalugodlugod sa Dios" (t. 19, 20). At sa mga sumunod na mga talata ginawang malinaw ni Pedro ang aplikasyon nito sa mga kababaihan - ganito kung ano ang katulad ng malumanay at tahimik na espiritu. Hindi lamang ito sa kababaihan, kundi sa mga magulang at sa mga bata, sa mga empleyado at amo, sa kawan, sa mga espiritual na mga tagapanguna, sa mga kalalakihan, sa ating lahat sa ating pakikitungo sa Dios. Dapat tayong mamuhay lahat sa ganitong pamamaraan, hindi upang panindigan ang ating sariling mga karapatan, takutin ang iba at gumanti ng panlalait. Sinabi ni Jesus, "Sa sumampal sa iyo sa isang pisngi, iharap mo naman ang kabila; at ang sa iyo'y mag-alis ng iyong balabal, huwag mong itanggi pati ng iyong tunika." O anong kaluwalhatian sa Dios kapag tayo ay tahimik, kapag tayo ay kusang-loob upang magdusa sa kamalian, upang hindi lumaban, upang mamuhay na may kaamuan at tahimik na espiritu. Napakadali sa atin na naising nasa atin ang huling pananalita, upang ang kalabasan tayo ay nananaig sa isang sitwasyon, upang ipakita ang ating sariling pangangatuwiran. Subalit, nakita mo, hindi ito tungkol sa iyong reputasyon. Hindi ito tungkol sa iyong pangalan, kundi ito ay tungkol sa Dios at ng Kanyang karangalan. Ang Kanyang kaluwalhatian, ay dapat magliwanag sa pamamagitan mo at sa iyong kaasalan. Mayroon bang katulad ni Cristo sa iyo, isang kusang-loob na maging mali bilang isang Cristiano? Kay Cristo, mayroon tayong pinakamataas na halimbawa ng kapakumbabaan. Siya ay kusang-loob na nagdusa ng kamalian para sa ating kalagayan. Magawa mo rin nawa ito. At gamitin nawa ito ng Dios alang-alang sa ikalalaganap ng maluwalhating evangelio at ng parangal ng Kanyang pangalan sa sanlibutan. Tayo'y manalangin. Ama, nagpapasalamat po kami sa Iyo sa aming Tagapagligtas, na kusang-loob upang magdusa para sa amin, tahimik sa harap ng Kanyang mga umaakusa upang ang aming mga kasalanan ay mabayaran. Amen. Page 6 of 6